CELEX: 62005FO0011(01)
Language: lv
Date: 2009-11-18 00:00:00
Title: Civildienesta tiesas (trešā pālāta) rīkojums 2009. gada 18.novembrī.#Olivier Chassagne pret Eiropas Kopienu Komisiju.#Civildienesta lietas - Iemesla spriest neesamība.#Lieta F-11/05 RENV.

CIVILDIENESTA TIESAS RĪKOJUMS (trešā palāta)
      2009. gada 18. novembrī
      Lieta F‑11/05 RENV
      Olivier Chassagne
      pret
      Eiropas Kopienu Komisiju
      Civildienests – Lietas nodošana Vispārējai tiesai pēc atcelšanas – Tiesvedības izbeigšana pirms sprieduma taisīšanas
      Priekšmets Prasība, ko O. Chassagne cēlis saskaņā ar EKL 236. pantu un EAEKL 152. pantu un kas reģistrēta ar numuru F‑11/05. Civildienesta tiesa ar 2006. gada
         29. jūnija rīkojumu lietā F‑11/05 Chassagne/Komisija (Krājums‑CDL, I‑A‑1‑65. un II‑A‑1‑241. lpp.) noraidīja prasītāja prasību kā acīmredzami nepieņemamu. Pirmās instances
         tiesa ar 2008. gada 19. septembra spriedumu apelācijas instancē lietā T‑253/06 P Chassagne/Komisija (Krājums, II‑0000. lpp.) atcēla iepriekš minēto 2006. gada 29. jūnija rīkojumu lietā Chassagne/Komisija un nodeva lietu Civildienesta tiesai
      
      Nolēmums Izbeigt tiesvedību lietā F‑11/05 RENV Chassagne/Komisija, kas svītrota no Civildienesta tiesas reģistra. Eiropas Kopienu Komisija atlīdzina prasītāja tiesāšanās izdevumus,
         kas viņam radušies līdz Pirmās instances tiesas 2008. gada 19. septembra sprieduma pasludināšanai. Tiesāšanās izdevumus, kas
         radušies pēc šī sprieduma pasludināšanas, katrs lietas dalībnieks sedz pats.
      
      Kopsavilkums
      Tiesvedība – Prasītāja bezdarbība – Prasības priekšmeta zudums – Tiesvedības izbeigšana pirms sprieduma taisīšanas
      (Civildienesta tiesas Reglamenta 75. pants)
      Rūpējoties par pareizu tiesvedību, Civildienesta tiesai, ņemot vērā ilgstošu prasītāja bezdarbību, saskaņā ar tās reglamenta
         75. pantu pēc savas ierosmes ir jākonstatē, ka strīda priekšmets vairs nepastāv un ka tiesvedība ir jāizbeidz.
      
      (skat. 28. punktu)
      Atsauce
      Pirmās instances tiesa: 2008. gada 20. jūnijs, T‑299/06 Leclercq/Komisija, Krājumā nav publicēts.